Olimpiadada 25 iyul kungi bahslarni o‘zbekistonlik sportchilardan birinchi bo‘lib akademik eshkak eshish vakillari boshlashdi. 2000 m masofada o‘tish bahsida qatnashgan Shahboz Xolmirzayev/Sobirjon Safaraliyev juftligi marraga 4-bo‘lib yetib keldi va medallar uchun kurashish imkoniyatini yo‘qotdi. -68 kg vaznda qatnashayotgan taekvondochi Ulug‘bek Rashidov ilk bosqichda malilik Seydu Fofanani 38:17 hisobida mag‘lub etdi. Rashidov keyingi bosqichda ushbu vaznning birinchi raqamli vakili, 3 karra jahon chempioni — koreyalik Li De Hunga qarshi dayanga chiqadi. Boksda -51 kg vaznda ringga chiqqan Tursunoy Rahimova 1-bosqichdagi jangini o‘tkazdi va polshalik Sandra Drabikni 4:1 hisobida mag‘lub etdi. Tursunoy ushbu natijasi bilan Olimpiya o‘yinlarida g‘alaba qozongan birinchi o‘zbek ayol bokschisiga aylandi. Keyingi bosqichdagi raqib — turkiyalik Buse Naz.